Конгресът приема отчетите на революционните комитети и в резолюцията си констатира, че промяната в тактиката на властта налага и промяна на тактиката на организацията. Препоръчва се да се намали числения състав на четите, да се привлекат в тях по-добре образовани хора, да се организира милицията като самостоятелен орган за отбрана. Отбелязва се нуждата от борба с чуждите пропаганди в окръга, особено с гръцката, от засилване на развитието на българското учебно дело и на борбата за подобряване на икономическото състояние на населението. Конгресът утвърждава бюджета на окръга, избира нов окръжен комитет и делегати за предстоящия общ конгрес - Пере Тошев, Яне Сандански, Чудомир Кантарджиев, Стойо Хаджиев, Петър Милев, Кръстьо Българията, Тодор Попантов, Петър Попарсов и Димитър Стефанов.